CELEX: 22011D0104
Language: bg
Date: 2011-09-30 00:00:00
Title: Решение на Съвместния комитет на ЕИП № 104/2011 от 30 септември 2011 година за изменение на приложение XIII (транспорт) и на Протокол 37 (съдържащ списъка, предвиден в член 101) към Споразумението за ЕИП

1.12.2011   
            
            
               BG
            
            
               Официален вестник на Европейския съюз
            
            
               L 318/42
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 104/2011
   от 30 септември 2011 година
   за изменение на приложение XIII (транспорт) и на Протокол 37 (съдържащ списъка, предвиден в член 101) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XIII към Споразумението бе изменено с Решение на Съвместния комитет на ЕИП № 90/2011 от 19 юли 2011 г. (1)
               
            
         
               (2)
            
            
               Протокол 37 към Споразумението бе изменен с Решение на Съвместния комитет на ЕИП № 76/2011 от 1 юли 2011 г. (2)
               
            
         
               (3)
            
            
               Решение № 661/2010/ЕС на Европейския парламент и на Съвета от 7 юли 2010 г. относно насоките на Съюза за развитието на трансевропейската транспортна мрежа (3) следва да бъде включено в Споразумението.
            
         
               (4)
            
            
               Решение № 661/2010/ЕС отменя Решение № 1692/96/ЕО на Европейския парламент и на Съвета (4), което е включено в Споразумението и което следва съответно да бъде заличено от Споразумението.
            
         
               (5)
            
            
               За доброто функциониране на Споразумението Протокол 37 към Споразумението следва да бъде разширен, за да бъде включен Комитетът по трансевропейската транспортна мрежа, създаден с Решение № 661/2010/ЕС,
            
         ПРИЕ НАСТОЯЩОТО РЕШЕНИЕ:
   Член 1
   Текстът на точка 5 (Решение № 1692/96/ЕО на Европейския парламент и на Съвета) от приложение ХIII към Споразумението се замества със:
   „32010 D 0661: Решение № 661/2010/ЕС на Европейския парламент и на Съвета от 7 юли 2010 г. относно насоките на Съюза за развитието на трансевропейската транспортна мрежа (ОВ L 204, 5.8.2010 г., стр. 1).
   За целите на настоящото Споразумение разпоредбите на това решение се тълкуват със следните адаптации:
   
               а)
            
            
               В член 8, параграф 1 думите „и като прилагат директиви 92/43/ЕИО и 2009/147/ЕО“ не се отнасят за държавите-членки на ЕАСТ.
            
         
               б)
            
            
               В член 13, параграф 5, буква б) думите „членове 107 и 108 от Договора за функционирането на Европейския съюз“ се заменят с „членове 61 и 62 от Споразумението“.
            
         
               в)
            
            
               В член 21 се добавя следният параграф:
               „3.   Държавите от ЕАСТ участват изцяло в Комитета, създаден по силата на параграф 1, без право на гласуване.“
            
         
               г)
            
            
               Член 25, параграф 1 не се прилага за държавите от ЕАСТ.“
            
         Член 2
   Текстът на точка 4 (Комитет по трансевропейската транспортна мрежа) в Протокол 37 към Споразумението се заменя със следния текст:
   
      „Комитет по трансевропейската транспортна мрежа (Решение № 661/2010/ЕС на Европейския парламент и на Съвета)“.
   
   Член 3
   Текстовете на Решение № 661/2010/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 1 октомври 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 30 септември 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 262, 6.10.2011 г., стр. 62.
   
      (2)  ОВ L 262, 6.10.2011 г., стр. 33.
   
      (3)  ОВ L 204, 5.8.2010 г., стр. 1.
   
      (4)  ОВ L 228, 9.9.1996 г., стр. 1.
   
      (5)  Без отбелязани конституционни изисквания.